Yiwen wass yufeg s yemma-s ɣer taddart ideg teswa lemrar d umurej, mi iwwḍen ɣer din, bedden deg yigenni, dɣa kra yellan di lqaɛa yeẓẓa deg umkan-is, mi ruḥen ad yuɣal kulci ɣer umekan-is, akka di yal tikelt mi ara d-rzun ɣer taddart-nni. Almi d yiwen wass tbedd nettat d mmi-s am leɛwayed-is s nnig n taddart-nni, ẓran tarbaɛt n warrac teddun cennun, tewhem amek uɣalen leḥḥun medden xas llan s nnig-sen, cwiṭ akka qerben-d warrac-nni ɣursen sutren-asen ad d-uɣalen ɣer tmurt-nni, imi s kra yellan deg-s ibeddel, maca tayaziṭ ur tumin ara tenna-asen d akken d awezɣi ad d-tuɣal ɣer dinna, yuɣal srafgen ruḥen, deg ubridnsen yeddem yiṭij n tmeddit yesteqsa yemma-s ɣef tugdi i tugad tamɛict deg tmurt-is, nettat tenna-as belli imdanen weɛrit ulac win i d asen-izemren. Netta yessarem ad iɛiwed ad tenyemlil imi ters tiṭ-is ɣef yiwet n teqcict, tayaziṭ teḥṣa s wayen yettxemmim, tenna-as: « ɣur-k kan a mmi, tayri akken tella d ddwa, i tella d dda i bab-is ».